smcproject/ml-wiki-sentences huggingface dataset:
ലോകത്ത് വിവിധയിടങ്ങളിൽ ഉപയോഗത്തിലിരിക്കുന്ന ലിപികൾ ചിത്രലിപി
ലേഖനവിദ്യയുടെ തുടക്കം തന്നെ ചിത്രലിപികളിലൂടെയാണ്‌.
അതിലൂടെയാണ്‌ ചിത്രകലയും ആരംഭിക്കുന്നത്.
ഗുഹാജീവികളായിരുന്ന മനുഷ്യർ ഗുഹകളുടെ ഭിത്തികളിൽ വരച്ചിരുന്ന മൃഗങ്ങളുടേയും ചെടികളുടേയും ചിത്രങ്ങളും രേഖഗണിതരീതിയിലുള്ള ചിത്രങ്ങളും രചിച്ചിരുന്നു.
അത്തരം ചിത്രങ്ങൾ ഫ്രാൻസ് , സ്പെയിൻ , ഗ്രീസ് , ഇറ്റലി , മെസൊപ്പൊട്ടേമിയ , ഓസ്ട്രേലിയ , സൈബീരിയ തുടങ്ങിയ സ്ഥലങ്ങളിൽ നിന്നും ലഭിച്ചിട്ടുണ്ട് .
ചിത്രലിപിയിൽ സംസാരത്തിന്‌ പ്രാധാന്യം ഇല്ലാത്തതുമൂലം കാലദേശങ്ങൾക്കതീതമായി ചിത്രലി സന്ദേശങ്ങൾക്കായി ഉപയോഗിച്ചിരുന്നു.
ഇതായിരുന്നു ചിത്രലിപിയുടെ പ്രധാന മേന്മയായി ഉണ്ടായിരുന്നത്.
ഈ മേന്മപോലെ തന്നെയോ അതിനെക്കാൾ ഉപരിയോ ദോഷങ്ങളും ചിത്രലിപിക്ക് ഉണ്ടായിരുന്നു.
ഏതെങ്കിലും ഒരു വസ്തുവിനെ കാണിക്കുന്നതിനായി ചിത്രലിപികളിൽ സാധിക്കുമായിരുന്നു.
പക്ഷേ, ഗുണഭാവങ്ങളേയും മനോഭാവനകളേയും വിവരിക്കുന്നതിൽ ചിത്രലിപികൾ മൂലം കഴിഞ്ഞിരുന്നില്ല.
കൂടാതെ ചിത്രലിപി നിർമ്മിക്കുന്നതിന്‌ സമയവും; ചിത്രകലയിൽ പ്രാഗല്ഭ്യവും അത്യാവശ്യ ഘടകങ്ങളായിരുന്നു.
പിന്നീട് ചിത്രങ്ങൾ‍ക്കുപകരമായും സ്ഥലലാഭത്തിനായും ചില പ്രതീകങ്ങൾ ഉപയോഗിച്ചിരിക്കാമെന്നും , അത്തരം പ്രതീകങ്ങൾ എല്ലായ്പ്പോഴും ഓർമ്മയിൽ സൂക്ഷിക്കുന്നതിന്‌ കഴിയാതെ വരുകയും ചെയ്തതോടെ ചിത്രലിപി സമ്പ്രദായം നശിക്കുകയും ചെയ്തിരിക്കാം എന്ന് കരുതുന്നു .
സൂത്രലിപി
ഇന്നും നിലനിൽക്കുന്നതും വളരെ പുരാതനവുമായ ലേഖനരീതിയാണ്‌ സുത്രലിപി.
പണ്ട് ആവർത്തിച്ച് ഉപയോഗിക്കേണ്ടിവരുന്ന എന്തിനെയെങ്കിലും കണക്കാക്കുന്നതിനായി നൂലിലോ , മരവുരിയുടെ നാടയിലോ, ഓരോ ആവർത്തനത്തിനും ഓരോ കെട്ടുവീതം ഇടുന്ന രീതി നിലനിന്നിരുന്നു.
ഇങ്ങനെയുണ്ടാക്കുന്ന കെട്ടുകൾ മൂലം ഒരു ചെറിയ കെട്ടിൽ നിന്നും വിപുലമായ കാര്യങ്ങൾ മനസ്സിലാക്കിയിരുന്നു എന്ന് കരുതുന്നു.
ആ രീതിയുടെ ആധുനിക രൂപമാണ്‌ ഉടുമുണ്ടിന്റെ അറ്റത്തോ കൈലേസിലോ ഒരു കെട്ടിടുന്നത്.
വീണ്ടും എപ്പോഴെങ്കിലും അത്തരം കെട്ടുകൾ കാണുമ്പോൾ ഏത് കാര്യത്തിനാണോ നമ്മൾ കെട്ടിട്ടത് അത് ഓർമ്മയിൽ വരുകയും അതിനനുസരിച്ച് പ്രവർത്തിക്കുകയും ചെയ്യുന്നു .
സൂത്രലിപിയിൽ ആശയസംവാദത്തിന്‌ പല രീതികളും നിലനിന്നിരുന്നു.
ഒരു ചരടിൽ പല നിറങ്ങളിലുള്ള നൂലുകൾ ബന്ധിച്ച്.
ഒരു ചരടിൽ തന്നെ പലനിറങ്ങൾ ചേർത്ത്.
ചരടിലോ തുകലിലോ മുത്ത്, ചിപ്പി, ചെറിയ ശംഖ് എന്നിവ കോർത്ത്.
വ്യത്യസ്ത ദൈർഘ്യത്തിലുള്ള ചരടുകൾ ഒരുമിച്ച് കൂട്ടിക്കെട്ടി.
ചരടുകളിൽ അവിടവിടെയായി വിവിധ തരത്തിലും വലിപ്പത്തിലുമുള്ള കെട്ടുകൾ.
ഒരു ദണ്ഡിൽ വ്യത്യസ്ത നിറങ്ങളിലോ, ദൈർഘ്യത്തിലോ, ഉള്ള ചരടുകൾ ബന്ധിച്ച്.
ഇങ്ങനെ പലരീതികളിലും സൂത്രലിപി ഉപയോഗിച്ചിരുന്നു.
ഇത്തരം ലിപികൾക്കുദാഹരണമായി ഹെറോഡോട്ടസ് , പീരു പ്രദേശത്ത് പ്രചരിച്ചിരുന്ന ക്വീപൂലിപി ഇതിന്‌ ഉദാഹരണമായി ചൂണ്ടിക്കാണിക്കുന്നു.
കെട്ടുകളിട്ട വ്യത്യസ്ത നിറത്തിലും രൂപത്തിലും നീളത്തിലും നൂലുകൾ കൊരുത്ത ഒരു വലിയ കയർ മുഖേന ആശയവിനിമയം നടത്തിയിരുന്നു .
പ്രതീകലിപി
ഇത് ഏതെങ്കിലും പ്രതീകം അഥവാ അടയാളം മുഖേന ആശയസംവേദനം നടത്തുന്ന രീതിയാണ്‌.
അംഗചലനങ്ങൾ മുഖേനയോ ഏതെങ്കിലും വസ്തുമുഖേനയോ ആണ്‌ ഇത്തരം ആശയവിനിമയം നടത്തുന്നത്.
ഇന്ന് ഈ രീതിയിൽ ആശയവിനിമയം നടത്തുന്നത് ഏറ്റവും കൂടുതൽ ഊമകളാണ്‌.
അവർ അവരുടെ കൈചലനങ്ങൾ മുഖേന ആശയവിനിമയം നടത്തുന്നു .
ഭാവാത്മകലിപി
ഈ വിഭാഗത്തിൽ വരുന്നതും ഒരുതരത്തിലുള്ള ചിത്രലിപിയാണ്‌.
ഇതിൽ ചിത്രലിപിയിൽ നിന്നും വ്യത്യസ്തമായി ഭാവങ്ങളേയും സൂചിപ്പിക്കുന്നു.
വടക്കേ അമേരിക്ക, ചൈന , പശ്ചിമ ആഫ്രിക്ക എന്നീ പ്രദേശങ്ങളിൽ ഭാവാത്മകലിപി പ്രചാരത്തിലിരുന്നതായി രേഖകൾ വ്യക്തമാക്കുന്നു .
ഭാവധ്വനിമൂലകലിപി
പരിഷ്കാരം വരുത്തിയ ചിത്രലിപിയാണ്‌ ഭാവധ്വനിമൂലകലിപി.
ചില നിരൂപകന്മാരുടെ അഭിപ്രായത്തിൽ മെസൊപ്പൊട്ടേമിയ , മിസ്രീ തുടങ്ങിയ ലിപികൾ ഈ ഗണത്തിൽ പെടുന്നതായി കരുതുന്നു .
ഈ ലിപികൾ ചില അംശങ്ങളിൽ ഭാവമൂലകലിപിയുടേയും ചില അംശങ്ങളിൽ ധ്വനിമൂലകലിപിയുടേയും സ്വഭാവങ്ങൾ കാണിക്കുന്നു.
ആധുനിക ചൈനീസ് ലിപി ഇത്തരത്തിൽ പെടുന്നവയാണ്‌ .
ചൈനീസ് ലിപികളിൽ ചിലത് ചിത്രലിപികളും ചിലവ ഭാവമൂലകലിപികളും ചില ലിപികൾ ധ്വനിമൂലകലിപികളുമാണ്‌ .
ചില പണ്ഡിതന്മാരുടെ അഭിപ്രായത്തിൽ സിന്ധുനദീതടസംസ്കാരത്ത് ഉപയോഗിച്ചിരുന്നത് ഇത്തരം ലിപി സമ്പ്രദായമായിരുന്നു .
ധ്വനിമൂലകലിപി
ധ്വനിമൂലകലിപികൾ ഒരു വസ്തുവിന്റേയോ ഭാവത്തേയോ പേരുമായി യാതൊരു ബന്ധവും ഉണ്ടായിരിക്കില്ല.
ഇത് ഒരു വസ്തുവിനേയോ ഭാവത്തേയോ കുറിക്കാതെ ധ്വനിയെ മാത്രം പ്രതിനിധീകരിക്കുന്നു.
അത്തരം ധ്വനികൊണ്ട് വസ്തുവിന്റേയോ ഭാവത്തിനേയോ പേരുമൂലം കുറിക്കപ്പെടുന്നു.
ദേവനാഗരി , അറബിക് , ഇംഗ്ലീഷ് , മലയാളം , തമിഴ് തുടങ്ങിയവ ധ്വനിമൂലകലിപികൾക്ക് ഉദാഹരണങ്ങളാണ്‌ .
ധ്വനിമൂലകലിപികളെ അക്ഷരാത്മകലിപി എന്നും വർണ്ണാത്മകലിപി എന്നും രണ്ടായി തിരിക്കാം .
അക്ഷരാത്മകലിപി
ഈ വിഭാഗത്തിൽ പെടുന്ന ഓരോ ലിപിചിഹ്നവും ഓരോ അക്ഷരത്തെയാണ്‌ സൂചിപ്പിക്കുന്നത്.
അറബി, പേർഷ്യൻ, ഗുജറാത്തി, ഒറിയ, തമിഴ്, മലയാളം, തെലുഗ് തുടങ്ങിയ ലിപികൾ അക്ഷരാത്മകലിപികളാണ്‌ .
വർണ്ണാത്മകലിപി
ലിപിയുടെ വികാസപരിണാമങ്ങളിൽ ചിത്രലിപി ആദ്യഘട്ടമാണ്‌ എങ്കിൽ വർണ്ണാത്മകലിപി അന്തിമഘട്ടമാണ്‌.
ഈ ലിപിയുടെ പ്രത്യേകത ധ്വനിയുടെ ഓരോ ഏകകത്തിലും പ്രത്യേകം പ്രത്യേകം ചിഹ്നം ഉപയോഗിക്കുന്നു എന്നതാണ്‌.
ഏതുഭാഷയിലെ ഏതു ശബ്ദവും ഈ ലിപികളിലൂടെ എഴുതുന്നതിന്‌ സഹായകമാണ്‌.
ലോകത്ത് പ്രചരിച്ചിരുന്ന ലിപികളെ രണ്ടുഭാഗങ്ങളായി തരം തിരിക്കാം .
അക്ഷരമോ വർണ്ണമോ ഇല്ലാത്ത ലിപികൾ : ക്യൂനിഫാം ലിപി ഹീരോഗ്ലഫിക് ലിപി ക്രീറ്റ് ലിപി സിന്ധുനദീതടത്തിൽ ഉപയോഗിച്ചിരുന്ന ലിപി ഹിറ്റൈറ്റ് ലിപി മെക്സിക്കോ മധ്യ അമേരിക്ക തുടങ്ങിയ പ്രദേശങ്ങളിൽ പണ്ട് പ്രചാരത്തിലിരുന്ന ലിപി.
അക്ഷരപ്രധാനമോ വർണ്ണപ്രധാനമോ ആയ ലിപികൾ : ദക്ഷിണ സാമീ ലിപി ഹീബ്രു ലിപി ഫിനീഷ്യൻ ലിപി ഖരോഷ്ടി ലിപി ആർമായിക് ലിപി അറബിക് ലിപി ഭാരതീയ ലിപികൾ ഗ്രീക്ക് ലിപി ലാറ്റിൻ ലിപി
എന്നിങ്ങനെ പല രീതികളിലായി ലിപികളെ തരം തിരിച്ചിട്ടുണ്ട്.
ക്യൂനിഫാം ലിപി
ഗവേഷകന്മരുടെ അഭിപ്രായപ്രകാരം ക്രിസ്തുവിന്‌ മുൻപ് 4000 വർഷത്തോളം ഈ ലിപി സമ്പ്രദായത്തിന്‌ പ്രാധാന്യം ഉണ്ടായിരുന്നതായി കണക്കാക്കുന്നു.
സുമേറിയൻ വർഗ്ഗക്കാരാണ്‌ ഈ ലിപിസമ്പ്രദായത്തിന്റെ ആവിഷ്കാരകരെന്ന് കരുതുന്നു.
വർഷത്തിന്റെ ആരംഭകാലം വരെ ഈ ലിപി പ്രയോഗത്തിലിരുന്നതായി കരുതപ്പെടുന്നു.
ചൈനീസ് ,സിന്ധുനദീതട ലിപികളെപ്പോലെ ഈ ലിപികൾ ചിത്രലിപികളുടെ വിഭാഗത്തിൽ പ്പെടുന്നു.
അധികവും നേർവരകളായിരുന്നു ഈ ലിപികളിൽ ഉപയോഗിച്ചിരുന്നത് .
1700 കളിൽ ഭാഷാശാസ്ത്രജ്ഞനായിരുന്ന തോമസ് ഹൈഡൻ ലിപിയുടെ ത്രികോണാകൃതി മൂലം ഈ ലിപിക്ക് ക്യൂനിഫാം ലിപി എന്ന് നാമകരണം നടത്തിയത് .
ഹീരോഗ്ലിഫിക് ലിപി
പ്രാചീനമായ ലിപിയാണ്‌ ഈ വിഭാഗത്തിൽ പെടുന്ന ലിപിസമ്പ്രദായം.
4000 വർഷത്തിനും മുൻപേ ഈ ലേഖന സമ്പ്രദായം നിലനിന്നിരുന്നു .
ആദ്യകാലങ്ങളിൽ ചിത്രലിപിയായിരുന്ന ഈ ലിപി പിൽക്കാലത്ത് ഭാവാത്മകലിപിയും തുടർന്ന് അക്ഷരാത്മകലിപിയും ആയിത്തീർന്നു .
ഒരേ ശബ്ദത്തിന്‌ പല ചിഹ്നങ്ങൾ എന്നപോലെ ഒരേ ചിഹ്നത്തിന്‌ പല ശബ്ദങ്ങളും ഈ ലിപിയിൽ പ്രചാരത്തിലുണ്ടായിരുന്നു.
ഈ ലിപി വലിച്ചുനീട്ടി എഴുതുന്ന ലേഖന സമ്പ്രദായത്തെ ഹീരാടിക് ലിപി എന്നും അറിയപ്പെട്ടിരുന്നു .
ക്രീറ്റ് ലിപി
ഈ ലേഖന സമ്പ്രദായത്തിൽ ചിത്രലിപികളും രേഖാലിപികളും കണ്ടെത്തിയിട്ടുണ്ട്.
പണ്ഡിതരുടെ അഭിപ്രായത്തിൽ ഇത്തരം ലിപികൾ ഹീരോഗ്ലിഫിക് ലിപികളിൽ നിന്നും ഉണ്ടായതാണെന്ന് കരുതുന്നു.
കൂടുതലായും ഈ ലിപികൾ ഇടത്തുനിന്നും വലത്തോട്ട് എഴുതപ്പെട്ടിരുന്നു.
കൂടാതെ വലത്തുനിന്നും ഇടത്തെയ്ക്കും ഇത്തരം ലിപികളിൽ ലേഖനവിദ്യ നടത്തിയിരുന്നു.
3000 മുതൽ 1700 വരെ ഈ ലേഖനസമ്പദായം നിലനിന്നിരുന്നു.
തൊണ്ണൂറോളം ലിപി ചിഹ്നങ്ങളിൽ, ചിത്രലിപികളും ഭാവാത്മകലിപികളും ശബ്ദാത്മകലിപികളും അടങ്ങിയിരുന്നു .
ഹിറൈറ്റ് ലിപി
1500 മുതൽ 600 വരെ പ്രചാരത്തിലുണ്ടായിരുന്ന ലിപി യാണ്‌ ഇത്.
ഈ ലിപി ഹീരോഗ്ലാഫിക് ലിപി എന്നും അറിയപ്പെടുന്നു.
ഇത് അടിസ്ഥാനപരമായി ചിത്രലിപി ആയിരുന്നു, എങ്കിലും പിന്നീട് പല മാറ്റങ്ങളും ഇത്തരം ലിപിൽ ഉണ്ടായി.
419 ലിപി ചിഹ്നങ്ങൾ അടങ്ങിയ ഈലിപി സമ്പ്രദായം ഇടത്തുനിന്നും വലത്തേയ്ക്കും വലത്തുനിന്നും ഇടത്തേയ്ക്കും എഴുതിയിരുന്നു .
ചൈനീസ് ലിപി
3200 നോടടത്തു ഫൂഹേ എന്ന വ്യക്തിയെ ചൈനീസ് ലിപിയുടെ ഉപജ്ഞാതാവായി കരുതപ്പെടുന്നു.
ചൈനയിലെ മതവിശ്വാസികൾ ചൈനീസ് ദേവനായ ത്സൂശേൻ ആണ്‌ ഈ ലിപിയുടെ കർത്താവ് എന്ന് വിശ്വസിക്കുന്നു.
മു.2700 നോടടുത്ത് ജീവിച്ചിരുന്ന ത്‌സംകീ എന്ന പണ്ഡിതനാണ്‌ ഈ ലിപികലുടെ നിർമ്മാതാവെന്നും ഒരഭിപ്രായം നിലവിലുണ്ട്.
മെസൊപ്പൊട്ടേമിയ , ഇറാൻ , സിന്ധുനദീതടം എന്നിവിടങ്ങളിൽ പ്രചരിച്ചിരുന്ന ലിപികളുടെ സ്വാധീനം ചൈനീസ് ലിപികളിൽ കാണുവാൻ കഴിയും.
ഈ രാജ്യങ്ങളുമായി വളരെ പണ്ടുമുതൽക്കേ ചൈനയ്ക്ക് വ്യാപാരബന്ധം ഉണ്ടായിരുന്നതായിരിക്കാം ഈ സ്വാധീനത്തിനു കാരണം എന്നു കണക്കാക്കുന്നു.
വർണ്ണങ്ങളോ അക്ഷരങ്ങളോ ഇല്ല എന്നതാണ്‌ ചൈനീസ് ലിപികളുടെ പ്രത്യേകതയായി ചൂണ്ടിക്കാണിക്കപ്പെടുന്നത്.
പകരമായി ഓരോ പദത്തിനും അതിനനുസരിച്ചുള്ള ചിഹ്നങ്ങളാണ്‌ ഉപയോഗിക്കുന്നത്.
ഇന്ന് ചൈനീസ് ലിപികൾ ഏകദേശം 5000 (അയ്യായിരം) എണ്ണത്തോളം വരും എന്നു കണക്കാക്കിയിരിക്കുന്നു.
അറബിലിപി
ലോകത്തിൽ ഏറ്റവും അധികം പ്രചരിച്ചിട്ടുള്ള ലിപികളിൽ ഒന്നാണ്‌ അറബിലിപി.
മുൻപ് പ്രചാരത്തിലിരുന്ന സാമീലിപിയ്ക്ക് ഉത്തര-ദക്ഷിണ ദേശങ്ങളിലായി രണ്ട് രൂപങ്ങൾ ഉണ്ടാകുകയും, ഉത്തരസാമീലിപിയിൽ നിന്നും ആർമേയിക്, ഫോനീഷ്യൻ എന്ന രണ്ട് വകഭേദങ്ങളും ഉണ്ടായി.
ആർമേയിക് ലിപിയിൽ നിന്നും ഹീബ്രു , പഹല്‌വി, നേബാതേൻ തുടങ്ങി അനേകം ലിപികൾ ഉണ്ടായി.
നേബാതേൻ എന്ന ലിപിയിൽ നിന്നും സിനേതിക് ലിപിയും സിനങ്ക് ലിപിയിൽ നിന്നും പ്രാചീന അറബിലിപിയും രൂപംകൊണ്ടു.
കണ്ടുകിട്ടിയതിൽ ഏറ്റവും പഴക്കമുള്ള അറബിലിപീലിഖിതം ക്രിസ്ത്വബ്ദം 512ലേതാണ്‌.
വലത്തുനിന്നും ഇടത്തേയ്ക്ക് എഴുതുന്ന അറബിലിപിയിൽ 28 (ഇരുപത്തി എട്ട്) അക്ഷരങ്ങളാണുള്ളത്.
ഇവ കൂടി കാണുക ഭാരതീയ ലിപികൾ
അവലംബം 1 2 3 4 5 6 7 8 9 10 11 12 13 14 15 16 17 18 19 20 21 22 23 വി.രാം കുമാറിന്റെ സമ്പൂർണ്ണ മലയാള വ്യാകരണം, സിസോ ബുക്സ്, പട്ടം, തിരുവനന്തപുരം.
ISBN ISBN 81-7797-025-9
ലിപ്പോഡെർമറ്റോസ്ക്ലീറോസിസ്
ചർമ്മത്തിലെ കണക്റ്റീവ് ടിഷ്യൂവിനെ ബാധിക്കുന്ന രോഗമാണ് ലിപ്പോഡെർമറ്റോസ്‌ക്ലീറോസിസ് .
പുറംതൊലിക്ക് കീഴിലുള്ള കൊഴുപ്പിന്റെ പാളിയുടെ കോശജ്വലനം മൂലമുള്ള പാനിക്യുലിറ്റിസിന്റെ ഒരു രൂപമാണ് ഇത്.
വേദനയായിരിക്കും ആദ്യം ശ്രദ്ധിക്കപ്പെടുന്ന ലക്ഷണം.
ലിപ്പോഡെർമറ്റോസ്‌ക്ലീറോസിസ് ഉള്ള ആളുകൾക്ക് അവരുടെ കാലുകൾ കണങ്കാലിന് മുകളിൽ ചുരുങ്ങുന്നു.
കൂടാതെ, തവിട്ട്-ചുവപ്പ് പിഗ്മെന്റേഷനും ചർമ രോഗങ്ങളും ഉണ്ടാകാം.
ലിപ്പോഡെർമറ്റോസ്ക്ലിറോസിസിന്റെ കൃത്യമായ കാരണം അജ്ഞാതമാണ്.
സിരകളുടെ അപര്യാപ്തത, സിരകളുടെ രക്താതിമർദ്ദം, ശരീരഭാരം ( പൊണ്ണത്തടി ) എന്നിവ  രോഗകാരണമാകാം.
സിരകളിലെ രക്തസമ്മർദ്ദം വർദ്ധിക്കുന്നത് കാപ്പിലറികളിൽ നിന്ന് ഫൈബ്രിൻ ഉൾപ്പെടെയുള്ള പദാർത്ഥങ്ങളുടെ വ്യാപനത്തിന് കാരണമാകും.
ഫൈബ്രോട്ടിക് ടിഷ്യു തൊലിയിലെ അൾസറിന് കാരണമാകാം.
ആവർത്തിച്ചുള്ള അൾസറേഷനും കൊഴുപ്പ് നെക്രോസിസും ലിപ്പോഡെർമറ്റോസ്ക്ലീറോസിസുമായി ബന്ധപ്പെട്ടിരിക്കുന്നു.
ലിപ്പോഡെർമാറ്റോസ്‌ക്ലീറോസിസ് കൂടിയ അവസ്ഥയിൽ,  സിരയിലെ തടസ്സം മൂലം കാലിന്റെ  പ്രോക്സിമൽ ഭാഗം വീർക്കുകയും, വിട്ടുമാറാത്ത അൾസറേഷൻ, ഫാറ്റ് നെക്രോസിസ് എന്നിവയാൽ കാലിന്റെ കീഴ്ഭാഗം ചുരുങ്ങുകയും ചെയ്യുന്നു.
മധ്യവയസ്‌കരായ സ്ത്രീകളിലാണ് ലിപ്പോഡെർമറ്റോസ്‌ക്ലീറോസിസ് കൂടുതലായി കണ്ടുവരുന്നത്.
ടിഷ്യു ഹിപ്പോക്സിയ , ഇന്റർസ്റ്റീഷ്യത്തിലേക്കുള്ള പ്രോട്ടീനുകളുടെ ചോർച്ച, ല്യൂക്കോസൈറ്റ് സജീവമാക്കൽ എന്നിവ ഉൾപ്പെടുന്ന ലിപ്പോഡെർമാറ്റോസ്‌ക്ലീറോസിസിന്റെ ഉത്ഭവം ഒരുപക്ഷേ ബഹുവിധമാണ്.
ലിപ്പോഡെർമറ്റോസ്ക്ലീറോസിസ് ഉള്ള രോഗികളിലുള്ള പഠനങ്ങൾ കാപ്പിലറി സാന്ദ്രത കുറയുന്നതുമായി ബന്ധപ്പെട്ട ചർമ്മത്തിലെ ഓക്സിജന്റെ സാന്ദ്രത ഗണ്യമായി കുറയുന്നതായി തെളിയിച്ചിട്ടുണ്ട്.
ഇത്തരം ഭാഗങ്ങളിൽ കാപ്പിലറികൾ ഫലത്തിൽ ഇല്ല, ഇത് അട്രോഫി ബ്ലാഞ്ചെ അല്ലെങ്കിൽ ലിവേഡോയ്ഡ് വാസ്കുലോപ്പതി എന്നറിയപ്പെടുന്ന ഒരു അവസ്ഥയിലേക്ക് നയിക്കുന്നു.
ക്ലിനിക്കൽ നിരീക്ഷണത്തെ അടിസ്ഥാനമാക്കി രോഗനിർണയം  നടത്താം.
ബയോപ്സി വളരെ അപൂർവമായി മാത്രമേ ആവശ്യമുള്ളൂ.
ലിപ്പോഡെർമറ്റോസ്‌ക്ലീറോസിസിന്റെ ചികിത്സയിൽ, സിരകളുടെ അപര്യാപ്തതയെ ലെഗ് എലിവേഷനും ഇലാസ്റ്റിക് കംപ്രഷൻ സ്റ്റോക്കിംഗും ഉപയോഗിച്ച് ചികിത്സിക്കുന്നത് ഉൾപ്പെടുന്നു.
ഫൈബ്രിനോലിറ്റിക് ഏജന്റായ സ്റ്റാനോസോൾ അധികമായി ഉപയോഗിച്ച് ചികിത്സിക്കാം.
ഫൈബ്രിനോലിറ്റിക് ഏജന്റുകൾ കട്ടപിടിച്ച രക്തം അലിയിക്കാൻ സഹായിക്കുന്നു.
സ്റ്റാനോസോൾ രോഗബാധിത പ്രദേശത്തേക്ക് നേരിട്ട് കുത്തിവയ്ക്കുന്നതിലൂടെ  രോഗികളിൽ രക്തചംക്രമണത്തിന് സഹായിക്കുന്നു.
കുറിപ്പുകൾ ↑ ↑ 1 2 3 4 5 6 7 Bruce AJ.
1 2 Ginsburg PM, Ehrenpreis ED.
1 2 3 Phelps RG, Shoji T. .
↑ Fischer DR, Matthews JB.
↑ Habif TP.
↑ PubMed.
↑ Camilleri MJ, Danil Su WP.
ലിപ്ടകൊ-ഗൗർമ അതോറിറ്റി
ലിപ്ടകൊ–ഗൗർമ അതോറിറ്റി ( LGA )എന്നത് മാലി , ബർക്കിനാ ഫാസോ , നൈജർ എന്നിവിടങ്ങളിലെ അടുത്തുള്ള പ്രദേശങ്ങളുടെ വികസനത്തിനായി പ്രവർത്തിക്കുന്ന പ്രാദേശിക സംഘടനയാണ്.
ഇവിടത്ത് കാർഷിക, ഊർജ്ജ, ധാതു, ജലവിഭവ മേഖലകളുടെ ഉന്നമനത്തിനായി 1970 ഡിസംബറിൽ ആണ് ഈ സംഘടന രൂപീകരിച്ചത്.
ഈ പ്രദേശത്തെ തീവ്രവാദത്തെ ചെറുക്കാനായി നിയാമെ ആസ്ഥാനമാക്കി 2017 ജനുവരി 24-നു ഒരു സംയുക്ത സൈന്യം രൂപീകരിച്ചു.
ലിപ്പിഡ് ഇംഗ്ലീഷ് വിലാസം https://ml.wikipedia.org/wiki/Lipid പൊതുവായ ലിപ്പിഡുകളുടെ ഘടന.
മുകളിൽ ഓലിക്ക് ആസിഡ് ഉം കൊളസ്ട്രോൾ‍ .
മധ്യത്തിൽ ട്രിഗ്ല്യസിറൈഡ് നിബന്ദിതമായിരിക്കുന്നത് ഒലയോൾ , സ്റ്റീറോൾ , പാമിറ്റോൾ ച്ചങ്ങല ഗ്ലിസറോളിനോട് ചേർന്നിരിക്കുന്നു.
താഴെ പൊതുവെ കാണപ്പെടുന്ന ഫോസ്ഫോലിപ്പിഡ് , ഫോസ്ഫാറ്റിഡൈക്ലോറോലൈൽ .
പ്രക്യതിദത്തമായുണ്ടാകുന്ന തന്മാത്രകളായ കൊഴുപ്പ് , മെഴുക് , കൊഴുപ്പ് അലിയിക്കാവുന്ന ജീവകങ്ങൾ ( ജീവകം എ , ഡി , ഇ , കെ ), മോണോഗ്ലിസറൈഡ്സ് , ഡൈഗ്ലിസറൈഡ്സ് , ഫോസ്ഫോലിപ്പിഡ് തുടങ്ങിയവയെയെല്ലാം പൊതുവെ ലിപ്പിഡുകൾ എന്നു പറയുന്നു.
ഊർജ്ജം സംഭരിക്കുക, ശരീരസന്ദേശവിനിമയത്തിൽ പ്രധാനമായ പങ്കുവ‌ഹിക്കുക എന്നിവയാണ്, കോശഭിത്തികളുടെ ഘടകമായ ലിപ്പിഡുകളുടെ ജീവശാത്രപരമായ ധർമ്മങ്ങൾ.
ലിപ്പിഡുകളുടെ വർഗ്ഗം ഫാറ്റി ആസിഡുകൾ ഗ്ലിസറോലിപ്പിഡുകൾ ഗ്ലിസറോഫോസ്ഫോലിപ്പിഡുകൾ സ്ഫിങ്ങോലിപ്പിഡുകൾ സ്റ്റീറോൾ ലിപ്പിഡുകൾ പ്രേനോൾ ലിപ്പിഡുകൾ സാക്കറോലിപ്പിഡുകൾ പോലികേറ്റിഡസ് അവലംബം ↑ Stryer et al. , p. 328.
↑ ↑ Stryer et al. , p. 330.
ലിപ്സ്റ്റിക് അണ്ടർ മൈ ബുർഖ
അലംകൃത ശ്രീവാസ്തവ സംവിധാനം ചെയ്ത ഹിന്ദി ചലച്ചിത്രമാണ് ലിപ്സ്റ്റിക് അണ്ടർ മൈ ബുർഖ ( Lipstick Waale Sapne ).
പ്രകാശ് ഝാ നിർമ്മിച്ച ഈ ചിത്രത്തിൽ കൊങ്കണ സെൻ ശർമ, രത്‌ന പഥക് ഷാ, അഹാന കുമ്ര, പ്ലബിത ബൊർഥാകൂർ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
14 ഒക്ടോബർ  2016 ന് ഈ ചിത്രത്തിന്റെ ട്രെയലർ പുറത്തു വന്നു.
മുംബൈ ചലച്ചിത്ര മേളയിൽ ലിംഗസമത്വം സംബന്ധിച്ചുള്ള മികച്ച ചിത്രത്തിനുള്ള ഓക്‌സ്ഫാം പുരസ്‌കാരവും ടോക്കിയോ അന്താരാഷ്ട്ര ചലച്ചിത്രമേളയിൽ സ്പിരിറ്റ് ഓഫ് ഏഷ്യ പുരസ്‌കാരവും ചിത്രം നേടി.
2017 ജനുവരിയിൽ, ഇതൊരു സ്ത്രീകേന്ദ്രീകൃത സിനിമയാണെന്ന് പറഞ്ഞു ചിത്രത്തിന് സെൻസർ ബോഡ് അനുമതി നിഷേധിച്ചു.
ജീവിതത്തിന് മുകളിൽ സ്ത്രീകളുടെ ഫാന്റസിയെ പ്രതിഷ്ഠിക്കുന്നു, മോശം വാക്കുകൾ ഉപയോഗിക്കുന്നു, ലൈംഗികബന്ധത്തിന്റെ രംഗങ്ങൾ ചിത്രീകരിച്ചിരിക്കുന്നു, ഓഡിയോ പോണോഗ്രാഫിയുണ്ട് തുടങ്ങിയവയായിരുന്നു അനുമതി നിഷേധിക്കാൻ സെൻസർ ബോഡ്   കാരണം കാട്ടിയത്.
ഒരു ചെറുപട്ടണത്തിലെ നാല് സ്ത്രീകളുടെ ജീവിതവും ലൈംഗികാനുഭവങ്ങളുമാണ് ചിത്രം പറയുന്നത്.
അഭിനേതാക്കൾ കൊങ്കണ സെൻ ശർമ രത്‌ന പഥക് ഷാ അഹാന കുമ്ര പ്ലബിത ബൊർഥാകൂർ സുശാന്ത് സിങ് വിക്രാന്ത് മാസി ശശാങ്ക് അറോറ വൈഭവ് തത്ത്വവദി ജഗത് സിംഗ് സോളാങ്കി പ്രദർശനങ്ങൾ
മുംബൈ ചലച്ചിത്രമേളയിലും വിദേശ ചലച്ചിത്രമേളകളിലും ചിത്രം പ്രദർശിപ്പിച്ചിരുന്നു.
അവലംബം പുറം കണ്ണികൾ ലിപ്സ്റ്റിക് അണ്ടർ മൈ ബുർഖ ഇന്റർനെറ്റ് മൂവി ഡാറ്റാബേസിൽ Page in Bollywood Hungama
ലിപ്സ്റ്റിക്ക് ഒരു ലിപ്സ്റ്റിക്ക് റ്റൂബ് ലിപ്സ്റ്റിക്ക് പുരട്ടുന്ന സ്ത്രീ ചുവന്ന ലിപ്സ്റ്റിക്കിന്റെ സമീപദൃശ്യം
ചുണ്ടുകൾക്ക് നിറവും സംരക്ഷണവും പ്രധാനം ചെയ്യുന്ന സൗന്ദര്യവർധക വസ്തുവാണ് ലിപ്സ്റ്റിക്ക് .
മെഴുക് , നിർദിഷ്ട വർണ്ണങ്ങൾ, തൈലങ്ങൾ, പൂരിതലായിനികൾ എന്നിവ സംയോജിപ്പിച്ചാണ് പൊതുവെ ലിപ്സ്റ്റിക്ക് നിർമ്മിക്കുന്നത്.
ചുണ്ടുകൾക്ക് ആരോഗ്യം, സൂര്യരശ്മികളിൽ നിന്നുള്ള സംരക്ഷണം തുടങ്ങിയവയ്‌ക്കായി വൈറ്റമിനുകൾ സൺപ്രൊട്ടക്ഷൻ ഫാക്ടർസ് എന്നിവ ചേർത്തുള്ള  ലിപ്സ്റ്റിക്കും ലഭ്യമാണ്.
ചുണ്ടുകൾക്ക്  നനവും നൈർമല്യവും പ്രധാനം ചെയ്യുന്നതിനായി ലിപ്ബാം എന്ന വിഭാഗവും ഉണ്ട്.
അമേരിക്കയിലെ ആദിമവാസികളുടെ പതിമൂന്നാം നൂറ്റാണ്ടില കൈയ്യെഴുത്തു പുസ്തകമായ "ദ ഗ്രോലിയെർ കോഡെക്സിൽ” റെഡ് ഇന്ത്യൻ വിഭാഗത്തിലെ മായൻ സ്ത്രീ ലിപ്റ്റിക്ക് ഉപയോഗിച്ചിരുന്നതായി കാണിക്കുന്നു.
5,000 വർഷങ്ങൾക്കുമുമ്പ്, പുരാതന സുമേറിയക്കാർ ആദ്യമായി ഇത് ഉപയോഗിച്ചതെന്നുവേണം കരുതുവാൻ.
അവർ നിറമുള്ള രത്നക്കല്ലുകളുടെ പൊടി മുഖത്തും ചുണ്ടുകളിലും കണ്ണുകൾക്കു ചുറ്റിലുമൊക്കെ പതിപ്പിച്ചിരുന്നു.
ഈജിപ്റ്റിലെ ക്ലിയോപാട്ര രാജ്ഞി ലിപ്റ്റിക് ഉപയോഗിച്ചിരുന്നതായി കരുതപ്പെടുന്നു.
ഏകദേശം 3000 ബി.സി. മുതൽ 1500 ബി.സി. വരെയുള്ള കാലത്ത് സിന്ധുനദീതടനാഗരികതയിലെ സ്ത്രീകൾ മുഖത്തും ചുണ്ടുകളിലും ചുവന്ന നിറം നൽകുന്ന പ്രവൃത്തി ചെയ്തിരുന്നു.
ലിംഗഭേദത്തേക്കാളുപരി സാമൂഹ്യപദവി പ്രക്രടിപ്പിക്കുവാനാണ് പുരാതന ഈജിപ്റ്റുകാർ ലിപ്സ്റ്റിക്ക് ഉപയോഗിച്ചിരുന്നത്.
ചിലതരം ആൽഗകളിൽനിന്നാണ് അവർ ചുവന്ന നിറം നല്കുന്ന വസ്തു വേർതിരിച്ചെടുത്തിരുന്നത്.
ലിപ്സ്റ്റിക്കിനുവേണ്ടി ഉപയോഗിച്ചിരുന്ന ചില വസ്തുക്കൾ അസുഖങ്ങൾക്കു കാരണമായിരുന്നു.
മൽസ്യചിലമ്പുകളിൽ നിന്നും ലിപ്സ്റ്റിക്കിനുള്ള പദാർത്ഥങ്ങൾ കണ്ടെത്തിയിട്ടുണ്ട്.
ഇസ്ലാമിക സംസ്ക്കാരത്തിനെറ്റ് പ്രതാപ കാലത്ത് ആന്തലൂഷ്യയിൽ ആയിരിക്കണം ഖരരൂപത്തിലുള്ള സുഗന്ധം പൂശിയ കോലുകളായി ലിപ്സ്റ്റിക്കുകൾ ആദ്യമായി പ്രത്യക്ഷപ്പെടുന്നത്.
Abul casis എന്ന് പാശ്ചാത്ത്യർ വിളിക്കുന്ന അബുൽ ഖാസിം അൽ സഹറാവി ആണ് ഇതിന്റെ ഉപജ്ഞാതാവ്.
ഓസ്ട്രേലിയയിലെ ആദിവാസി പെൺകുട്ടികളുടെ ഋതുമതി ചടങ്ങുകളിലും ചുണ്ടുകളിൽ ചായ പൂശാറുണ്ട്.
ആധുനിക കാലഘട്ടം
16ആം നൂറ്റാണ്ടിൽ എലിസബത്ത് ഒന്നാം രാജ്ഞിയുടെ കാലത്താണ് യൂറോപ്പിൽ ലിപ്സ്റ്റിക്ക് പ്രചാരം നേടുന്നത്.
വെളുപ്പിച്ച മുഖവും ചുവപ്പിച്ച ചുണ്ടുകളും ഫാഷൻ ആയി കരുതപ്പെട്ടിരുന്നു.
കുലീന സ്തീകളും നടന്മാരായ പുരുഷന്മാരും മാത്രമായിരുന്നു ലിപ്സ്റ്റിക്ക് ഉപയോഗിച്ചിരുന്നത്.
സസ്യാധിഷ്ഠമായിരുന്നു പദാർഥങ്ങളിലേറേയും എന്നിരുന്നാലും തേനിച്ചക്കൂടുകളിലെ മെഴുകും പ്രധാന ഘടകമായിരുന്നു.
19ആം നൂറ്റാണ്ടിൽ ലിപ്സ്റ്റിക്ക് അപകീർത്തിയിലേക്ക് കൂപ്പ് കുത്തി.
ലിപ്സ്റ്റിക്കുകൾ പിന്നോക്കാവസ്ഥയുടേയും പാർശ്വവൽകൃതരുടേയും അടയാളമായി മാറി.
തെരുവ് വേശ്യകൾ,  അഭിനേത്രിമാർ തുടങ്ങിയവരേ അത് ഉപയോഗിക്കൂ എന്നായി.
ലിപിൻ രാജ് എം.പി. വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
2012 ൽ സിവിൽ സർവ്വീസ് പരീക്ഷയിലെ മൊത്തം വിഷയങ്ങളും മലയാളത്തിൽ എഴുതി പ്രശസ്തമായ നിലയിൽ വിജയം നേടിയ 2012 ബാച്ച് സിവിൽ സർവീസ് ഉദ്യോഗസ്ഥനാണ് ലിപിൻ രാജ് എം.പി .
കേരളത്തിലെ പത്തനംതിട്ട ജില്ലയിലെ നാരങ്ങാനം എന്ന സ്ഥലത്ത് ജനിച്ച അദ്ദേഹം ഒരു കോളമിസ്റ്റും ചെറുകഥാകൃത്തുമാണ്.
മാസ് കമ്യൂണിക്കേഷൻ ആന്റ് ജേർണലിസ്റ്റിൽ രണ്ടാം റാങ്ക്, ഐക്യരാഷ്ട്ര സഭയും യൂണിസെഫും ചേർന്ന് നൽകുന്ന 2009 ലെ 'യുവനേതൃത്വ അവാർഡ്' ജേതാവാണ്.
സ്കൂൾ വിദ്യാർഥികൾക്കായി തുടങ്ങിയ സൗജന്യ സിവിൽ സർവ്വീസ് പരിശീലന പദ്ധതിയായ വാക്ക് വിത്ത് എ സിവിൽ സർവന്റ് പദ്ധതിക്ക് തുടക്കമിട്ടത് അദ്ദേഹമാണ്.
യുവമനസ്സുകളുടെ പങ്കാളിത്തത്തോടെ നടത്തുന്ന 'innovation factory' എന്ന സന്നദ്ധസംഘടനയും ലിപിൻ രാജ് ആരംഭിച്ചിട്ടുണ്ട്.
പ്രസിദ്ധീകരിച്ച കൃതികൾ ഗോൾഡൻ ഫ്രോഗ്: ആദ്യ ചെറുകഥ സമാഹാരം മരങ്ങൾ ഓടുന്ന വഴിയേ -ഡി സി ബുക്സ് നവമാധ്യമപരിചയം -കേരള മീഡിയ അക്കാദമി തീൻമേശക്കുറിമാനം - മനോരമ ബുക്സ് A Phoenix With Broken Wings (English) - Current Books തേനുറുമ്പിനെ തേനീച്ചയാക്കാം- മാതൃഭൂമി ബുക്സ് പാഠം ഒന്ന് ആത്മവിശ്വാസം-മാതൃഭൂമി ബുക്സ് സിവിൽ സർവീസ് പരീക്ഷ മലയാളത്തിലും എഴുതാം-ഡി സി ബുക്സ് എലിമിനേഷൻ റൗണ്ട് -നോവൽ -മാതൃഭൂമി ബുക്സ് മാർഗരീറ്റ- നോവൽ -ഡി സി ബുക്സ് ആനയും പുലിയുമില്ലാത്ത കഥ- ബാലസാഹിത്യം - മാതൃഭൂമി ബുക്സ് മാപിനി -നോവൽ - മനോരമ ബുക്സ് മാർഗരീറ്റ എന്ന നോവൽ 2024 ലെ പദ്മരാജൻ സ്മാരകയുവനോവൽ പുരസ്കാരവും 2024 ലെ നൂറനാട് ഹനീഫ് നോവൽ പുരസ്കാരവും നേടി.
ലിഫ്റ്റിംഗ് സ്റ്റോണുകൾ ഇംഗ്ലീഷ് വിലാസം https://ml.wikipedia.org/wiki/Lifting_stone
ഭാരമേറിയ പ്രകൃതിദത്ത കല്ലുകളാണ് ലിഫ്റ്റിംഗ് സ്റ്റോണുകൾ .
അവ ഉയർത്താൻ ആളുകളെ വെല്ലുവിളിക്കുകയും അതിലൂടെ അവരുടെ ശക്തി തെളിയിക്കുകയും ചെയ്യുന്നു.
വടക്കൻ യൂറോപ്പിലുടനീളം, പ്രത്യേകിച്ച് സ്കോട്ട്‌ലൻഡ്, വെയിൽസ്, ഐസ്‌ലാൻഡ് (ഇവിടെ അവ സ്റ്റെയിൻറോകിൻ എന്ന് വിളിക്കപ്പെടുന്നു) സ്കാൻഡിനേവിയ, കംബ്രിയയെ കേന്ദ്രീകരിച്ചുള്ള നോർത്ത് വെസ്റ്റ് ഇംഗ്ലണ്ട് എന്നിവിടങ്ങളിൽ ഇവ സാധാരണമാണ്.
അടുത്തിടെ, ലോകത്തിലെ ഏറ്റവും ശക്തനായ മനുഷ്യൻ മത്സരങ്ങളിൽ ലിഫ്റ്റിംഗ് കല്ലുകൾ ഉൾപ്പെടുത്തിയിട്ടുണ്ട്.
ഒരു പുരാതന മത്സരത്തിൽ നിന്ന് ഉരുത്തിരിഞ്ഞ ഒരു സംഭവത്തിന്റെ ശൈലിയിലുള്ള ഒരു പതിപ്പും അവർ ഉപയോഗിക്കുന്നു.
അത്തരമൊരു മതിൽ പണിയുന്നതിൽ നിന്ന് ഉരുത്തിരിഞ്ഞ ഒരു കൽഭിത്തിയിൽ ആർക്കാണ് ഏറ്റവും ഭാരമേറിയ കല്ല് കയറ്റാൻ കഴിയുക എന്ന് ആൾക്കാർ നിർണ്ണയിക്കുന്നു.
അവിടെ അവ അറ്റ്ലസ് കല്ലുകൾ എന്നറിയപ്പെടുന്നു.
References ↑
ബാർബാറികൻ ഇംഗ്ലീഷ് വിലാസം https://ml.wikipedia.org/wiki/Barbarika ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഘടുശ്യാംജി
പുരാണകഥാപാത്രങ്ങളായ ഘടോൽകചന്റെ പുത്രനും ഭീമന്റെ പൗത്രനുമാണ് ബാർബാറികൻ .
മഹാഭാരതത്തിലാണ് ബാർബാറികനെക്കുറിച്ചു പരാമർശമുള്ളത്.
രാജസ്ഥാനിൽ വളരെ പ്രശസ്തിയുള്ള ഒരു പ്രതിഷ്ഠയാണ് ബാർബാറികൻ.
ഇവിടെ ഘടുശ്യാംജി എന്ന പേരിലാണ് അറിയപ്പെടുന്നത്.
പുരാണങ്ങൾ പ്രകാരം ഭീമപുത്രനായ ഘടോൽകചനു നാഗകന്യ അഹിലാവതിയിലുണ്ടായ മകനാണ് ബാർബാറികൻ.
പൂർവ്വജൻമത്തിൽ ഒരു യക്ഷനായിരുന്നെന്നും പുരാണമുണ്ട്.
ചെറിയ പ്രായത്തിലെ ബാർബാറികൻ വീരശുരപരാക്രമിയായിരുന്നു.
അവന്റെ തപസ്സിൽ അലിഞ്ഞ് ശിവഭഗവാൻ വരമായി മൂന്നു അസ്ത്രങ്ങൾ സമ്മാനിച്ചു.
ഈ മൂന്നു അസ്ത്രങ്ങൾ അവ തൊടുക്കുന്ന ആൾ മനസ്സിലെന്തു വിചാരിക്കുന്നോ അതു അതേപടി ചെയ്തു തരുന്നവയായിരുന്നു.
ഇത് കൊണ്ട് ബാർബാരികനെ തീൻ ബാൺ ധാരി എന്ന് രാജസ്ഥാനിലും മറ്റും വിളിക്കുന്നു.
പിന്നീടുള്ള തപസ്സിൽ അഗ്നിദേവൻ പ്രത്യക്ഷപ്പെട്ട് ഒരു വില്ലും വരമായി നൽകി.
ഇതിനു ശേഷം യുവാവായ ബാർബാറികൻ മൂന്നു ലോകങ്ങളിലും അജയ്യനായ യോദ്ധാവായീത്തീർന്നുവെന്നു പുരാണം.
സ്കന്ദപുരാണം,മാഹേശ്വര ഖണ്ഡം,കൌമാരികാ ഉപഖണ്ഡം , 60 , 66 അദ്ധ്യായങ്ങളിലാണ് ബാർബറികനെക്കുറിച്ച് പരാമർശമുള്ളത്‌ .
ബാർബറ ഹെർഷേ ഇംഗ്ലീഷ് വിലാസം https://ml.wikipedia.org/wiki/Barbara_Hershey
ഒരു അമേരിക്കൻ നടിയായ ബാർബറ ഹെർഷേ (ജനനം: ബാർബറ ലിൻ ഹെർസ്സ്റ്റീൻ, ഫെബ്രുവരി 5, 1948) ബാർബറ സീഗൽ എന്ന പേരിലും അറിയപ്പെട്ടിരുന്നു.
വെസ്റ്റേൺ ആൻഡ് കോമഡിസ് ഉൾപ്പെടെ ടെലിവിഷനിലും സിനിമയിലും വിവിധ തരത്തിലുള്ള വേഷങ്ങൾ അവതരിപ്പിച്ചുകൊണ്ട് ഈ രംഗത്ത്  50 വർഷത്തിലേറെയായി അവർ സജീവമാണ്.1965 -ൽ തൻറെ 17-ാം വയസ്സിൽ അഭിനയം തുടങ്ങി.
എന്നാൽ 1980-കളുടെ രണ്ടാം പകുതി വരെ വളരെ വിമർശനങ്ങളൊന്നും നേരിട്ടില്ല.
ആ സമയത്ത് ചിക്കാഗോ ട്രിബ്യൂൺ അവരെ അമേരിക്കയിലെ ഏറ്റവും മികച്ച നടിമാരിൽ ഒരാളായി വിശേഷിപ്പിച്ചിരുന്നു.
1990-ൽ എ കില്ലിംഗ് ഇൻ എ സ്മാൾ ടൌൺ എന്ന ചിത്രത്തിലെ അഭിനയത്തിന് അവർക്ക് മിനിസീരിസ് / ടി.വി. മൂവിയിൽ മികച്ച നടിക്കുള്ള എമ്മി അവാർഡും ഗോൾഡൻ ഗ്ലോബ് അവാർഡും ലഭിക്കുകയുണ്ടായി.1988-ൽ ദ ലാസ്റ്റ് ടെംപ്റ്റേഷൻ ഓഫ് ക്രിസ്റ്റ് എന്ന ചലച്ചിത്രത്തിൽ "മേരി മഗ്ദലേന" എന്ന കഥാപാത്രത്തിന്റെ അഭിനയത്തിനും, പോർട്രെയ്റ്റ് ഓഫ് എ ലേഡി (1996) എന്ന ചലച്ചിത്രത്തിലെ അഭിനയത്തിനും മികച്ച സഹനടിക്കുള്ള ഗോൾഡൻ ഗ്ലോബ് നോമിനേഷനുകളും ലഭിച്ചിരുന്നു.
രണ്ടാമത്തെ ചിത്രത്തിന് മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം ചെയ്യപ്പെടുകയും മികച്ച സഹനടിക്കുള്ള ലോസ് ഏഞ്ചൽസ് ഫിലിം ക്രിട്ടിക്സ് പുരസ്കാരവും കരസ്ഥമാക്കി.
കൂടാതെ, ഷൈ പീപ്പിൾ (1987), എ വേൾഡ് അപ്പാർട്ട് (1988) എന്നിവയിലെ അഭിനയത്തിന് കാൻ ഫിലിം ഫെസ്റ്റിവലിൽ മികച്ച നടിയ്ക്കുള്ള രണ്ട് പുരസ്കാരങ്ങൾ ലഭിച്ചിട്ടുണ്ട്.
വൂഡി അലെൻ എന്ന നടനോടൊപ്പം ഹന്നാ ആൻഡ് ഹെർ സിസ്റ്റേഴ്സ് (1986), ഗാരി മാർഷലിന്റെ മെലോഡ്രാമ ബീച്ചെസ് (1988) എന്നീ ചലച്ചിത്രത്തിലെ അഭിനയത്തിനും മികച്ച സഹനടിക്കുള്ള ബ്രിട്ടീഷ് അക്കാഡമി അവാർഡിന് നാമനിർദ്ദേശം ചെയ്യപ്പെട്ടു.
ഡാരെൻ അരനോഫ്സ്കിയുടെ ബ്ലാക്ക് സ്വാൻ (2010) എന്ന ചിത്രത്തിനുള്ള രണ്ടാമത് ബ്രിട്ടീഷ് അക്കാഡമി അവാർഡിന് നാമനിർദ്ദേശം ലഭിച്ചു.
ഹെർഷേ, മാർക്ക് സ്ലേഡ് എന്നിവർ വെസ്റ്റേൺ ടി.വിയിലെ "ദ ഹൈ ചാപാറൽ", 1968) ഹെർഷേ  ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ, സെപ്റ്റംബർ 13, 2010
"ഹിപ്പീ" എന്ന സിനിമയിലെ തന്റെ മുൻകാല ജീവിതത്തിൽ ഒരു പ്രശസ്തി ഉണ്ടാക്കിയത് ഹെർഷേ തന്റെ വ്യക്തി ജീവിതത്തിനും അഭിനയ ലക്ഷ്യങ്ങൾക്കുമിടയിലുള്ള പോരാട്ടത്തിനിടയിലാണ്.
നടൻ ഡേവിഡ് കാറഡൈനിക്കൊപ്പം ആറു വർഷത്തെ ബന്ധത്തിൽ ഒരുകുട്ടിയുമുണ്ടായിരുന്നു.
സ്റ്റേജ് നാമത്തിൽ മാറ്റം വരുത്തിയതിൽ അവൾ പിന്നീട് ഖേദം പ്രകടിപ്പിക്കുകയും ഈ സമയത്ത്  അവരുടെ വ്യക്തിപരമായ ജീവിതം വളരെയധികം പരിഹാസിക്കപ്പെടുകയും മാധ്യമങ്ങളിൽ പ്രസിദ്ധീകരിക്കുകയും ചെയ്തിരുന്നു.
കാരിഡൈനിൽ നിന്ന് വേർപിരിഞ്ഞതിനുശേഷം അവളുടെ അഭിനയ ജീവിതം മെച്ചപ്പെടുത്തുകയും വീണ്ടും സ്റ്റേജ് പേര് ഹെർഷേ എന്ന് മാറ്റുകയും ചെയ്തു.
തന്റെ കരിയറിൽ പിന്നീട് അവരുടെ സ്വകാര്യജീവിതം സ്വകാര്യമായിത്തന്നെ നിലനിർത്താൻ തുടങ്ങി.
കുതിര -റേസിംഗ് ലേഖകനായ ആർനോൾഡ് നാതൻ ഹെർസ്റ്റീന്റെയും (1906-1981) മെൽറോസ് ഹെർസ്റ്റീന്റെയും (1917-2008) മകളായി ഹോളിവുഡിൽ ബാർബറ ഹെർസ്സ്റ്റീൻ ജനിച്ചു.
അവരുടെ പിതാവിന്റെ മാതാപിതാക്കൾ ഹംഗറി , റഷ്യ എന്നിവിടങ്ങളിൽ നിന്നുള്ള യഹൂദരായിരുന്നു.
എന്നാൽ അവരുടെ അമ്മയുടെ സ്വദേശം അർക്കൻസാസും ഐറിഷ് വംശജരായ പ്രസ്ബിറ്റേറിയനും ആയിരുന്നു.
മൂന്ന് കുട്ടികളിൽ ഏറ്റവും ഇളയവൾ ആയിരുന്ന ബാർബറ എപ്പോഴും ഒരു നടി ആകുവാൻ തീരുമാനിച്ചു.
അവരുടെ കുടുംബം "സാറാ ബെർഹാർഡ്റ്റ്" എന്ന പേരിലാണ് അറിയപ്പെട്ടിരുന്നത്.
ബാർബറ സ്കൂളിൽ നാണം കുണുങ്ങിയായതിനാൽ ശാന്തസ്വഭാവമുള്ളവളും എന്നാൽ അവർ ബധിരയായിരുന്നുവെന്ന് ആളുകൾ കരുതി.
പത്താം വയസ്സിൽ അവൾ ഒരു "എ" ഗ്രേഡ് വിദ്യാർത്ഥിയായിരുന്നു.
അവളുടെ ഹൈസ്കൂൾ നാടക കോച്ച് അവൾക്ക് ഒരു ഏജന്റിനെ കണ്ടുപിടിക്കാൻ സഹായിച്ചു.
1965-ൽ 17-ാം വയസ്സിൽ സാലിഫീൽഡ്സ് ടെലിവിഷന്റെ ഗിഡ്ജെറ്റ് എന്ന പരമ്പരയിൽ ഒരു കഥാപാത്രത്തെ അഭിനയിച്ചു.
തന്റെ ആദ്യ അഭിനയ രംഗത്ത് ഫീൽഡ് അവരെ പിന്തുണയ്ക്കുന്നതായി ബാർബറ പറഞ്ഞിരുന്നു.
ദി ന്യൂയോർക്ക് ടൈംസിന്റെ ഓൾ മൂവി ഗൈഡ് അനുസരിച്ച് 1966- ൽ ബാർബറ ഹോളിവുഡ് ഹൈസ്കൂളിൽ നിന്ന് ബിരുദം നേടി.
എന്നാൽ ഡേവിഡ് കാറഡൈൻ തന്റെ ആത്മകഥയിൽ  അവർ ഹൈസ്കൂൾ വിദ്യാഭ്യാസം കഴിഞ്ഞതും അഭിനയരംഗത്തെത്തിയെന്ന് പറഞ്ഞിരുന്നു.